Den Vest-Sjællandske Avis, 1822-04-23
Det er vel blevet roeligere i Spanien siden de Liberales Partie har faaet Overvægten i Congressen; men det er dog langt fra at det er fuldkomment roeligt, især i det nordlige Spanien giærer det endnu vildt imod Constitutionen. Dens store Fiende Præsten Merino, som man havde sagt at være død, lever endnu og har bekiendtgjort, at han snart skal træde frem paa Kampens Skueplads til en Skræk for Guds og Kongens Fiender. - J Navarra er det saa uroeligt, at General Salvador er brudt op dertil med sit Rytterie, foruden flere Troppeafdeelinger, og 3 til 400 Oprørere have i den sidste Tid streifet omkring i Egnen ved Girona, og overalt omkastet Constitutionssteenene. J Pampelona har der været et heftigt Slagsmaal den 19de Marts imellem Borgerne og Militairen. Man slogedes med Bajonetterne, (da Borgerne udgjorde tillige Nationalgarden) i 8 Timer. Flere Officerer og Borgere bleve dræbte og saarede. Tropperne kastede sig tilsidst ind i Fæstningen, og truede derfra at ville skyde paa Byen. Borgerne beskylde Militairen for at den vil afskaffe Kongeværdigheden. og indføre en Republik. Den 24de Marts ankom General Lopez Banos med 400 Ryttere til Pampelona. Men Jndvaanerne erklærede, at de ikke vilde lade nye Tropper komme ind i Byen. Han svarede det kunde være det samme, da han var blot kommen for at tilveiebringe en Forsoning, hvorpaa han om Aftenen blev indladt med 10 Ryttere i Staden; men da han havde forladt disse, saa gave de sig til at raabe: leve Constitutionen leve Riego, men de Navaresiske Bønder besvarede det med de Ord: Ned med de Skurker. Der var nu udbrudt et nyt Slagsmaal, naar ikke Generalen havde kaldet Soldaterne for sig, og givet dem en Jrettesættelse. Men han har nu faaet Ordre til af de Cortes at trække mange Tropper sammen og at afvæbne Borger-Militsen - Regimentet Keiser Alexander som ligger i Vittoria, har indsendt en umaadelig heftig Adresse til Kongressen, imod Jndvaanerne i Pampelona, hvori det hedder: at Pampelona maa udslettes af Halvøen omikke andet vil hielpe. Ogsaa har det tilskrevet de Tropper, som ligge i Pampelona, at det har svær get paa, at det vil hævne dem. - J Valencia ere ogsaa store Uroeligheder forefaldne den 17de Marts. Nogle unge Mennesker bare en Fane omkring i Gaderne og raabte: leve den uindskrænkede Konge, men da Fanebæreren blev skudt saa adspredtes Hoben. En anden Trop streifede derimod igiennem Gaderne, og raabte: leve Nationen, leve Riego! – Det er nu foreslaget i de Cortes Forsamling: at enhver som raaber: need med Consttiutionen, leve den absolute Konge, skal straffes med Døden som en Landsforræder, nyelig ere to Mennesker blevne myrdede i Madrid som havde raabt, leve den absolute Konge. J Aranjues hvor Kongen opholder sig høres dette Udraab ofte. Jmidlertid har Hs. Majestæt dog celebreret der med megen Høitidelighed Aarsdagen for Constitutionens Antagelse. Da Kongen traadte ind i Vognen for at begive sig til dette Lystslot, erholdt han en let Contusion; men som ikke havde nogen videre Følge. – Den nedsatte Commision for at undersøge de sidste Uroeligheder imellem Soldaterne har erklæret, at Aarsagen dertil var, at mange constitutionelle Officerer vare blevne afskedigede, og servile Officerer ansatte i deres Sted. J de Cortes Forsamling forhandles især om Financernes Tilstand. Denne er meget slet, og Besparelser, og Jndskrænkninger høre derfor til Dagens Orden. J Frankerige giærer det overalt, Folket er i en uroelig Tilstand. Fra Brest, Toulouse og Rochelle har man Efterretninger og saadanne Begivenheder; men de Franske Blade have ikke Tilladelse til at tale frit derom. Den Lidenskabelighed, som finder Sted i de Deputeredes Kammer, bidrager til at nære denne uroelige Aand. Regieringen giør ellers hvad den kan for at dæmpe den, og forbyder derfor de Stykker at opføres paa Theatrene, som kunne bringe Gemytterne i Bevægelse, ogsaa er det bleven forbudt, at afsynge paa Gaderne Spottefange over de Liberale, hvilket man havde fundet paa; men som havde tildraget Sangerne endeel Stokkeprygl. - De gamle Soldater forsvinde stedse mere af Armeen, da erholde deres Afsked og Yngre komme i deres Sted. – Da General Bertrand, som fulgte med Napoleon til St. Helena, nyelig kom til Byen Chateaurour i Frankerige, saa forsamlede Jndvaanerne sig og raabte: leve Bertrand, Troeskabens Helt, Generalen traadte til Vinduet og raabte: Leve Kongen, hvori Alle istemmede. Jndvaanerne bragte nu Generalen en Serenade om Aftenen og vendte roelig tilbage til deres Huse. - Greven af Chateaubriand, som er udnævnt til Fransk Ambassadeur i England, er afreist til London.